recursal/SuperWikiNEXT-32B huggingface dataset:
**Ouro Modi** on maalaiskunta ja sen keskuskylä Moptin alueen Moptin piirissä Malissa. Se sijaitsee Nigerjoen varrella 63 kilometriä Moptista lounaaseen. Kunnassa on 3 300 ja keskuskylässä 1 000 asukasta.

Maantiede ja ilmasto
--------------------

Ouro Modin kunta rajoittuu pohjoisessa Moptin piirin Salsalbén ja Koubayen, idässä Soyen, etelässä Djennén piirin Kéwan ja lännessä Togué Morarin kuntiin. 

Kunta sijaitsee Nigerin sisämaasuiston tulva-alueella. Pinnanmuodostukseltaan se on kumpuilevaa tasankoa. Vesistöjä ovat etelärajalla virtaavan Nigerin lisäksi sen sivuhaarat Sirki ja Sono sekä tulvajärvet kuten Déba, Nawré Samaye, Nawal Toumou, Moutéba ja Thiala. Luonnonvarainen kasvillisuus on kuivaa aroa. Seutu kuuluu Sahelin vyöhykkeeseen. Vuotuinen sademäärä on noin 200 millimetriä.

Asutus
------

Kuntaan kuuluu neljä kylää: Daima, Digani, Makadje ja Ouro Modi. Jokaiseen niistä kuuluu myös Nigerin vasemmalla rannalla sijaitseva pikkukylä. Asukkaat ovat fulbeja, rimaibeja ja bozoja.

Liikenne, elinkeinot ja palvelut
--------------------------------

Kunnan liikenneyhteydet ovat huonot. Tulva-aikaan ainoa väylä on Nigerjoki. Liikennevälineitä ovat hevoskärryt, veneet ja moottoripyörät.

Asukkaiden pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi (48 % tuotannosta), hirssi (43 %), maissi (8 %), lehmänpapu (1 %), okra ja vihannekset. Kotieläimiä ovat lampaat, vuohet, naudat ja aasit. Lisäksi harjoitetaan käsityöammatteja ja pienimuotoista kaupankäyntiä. Teollisuutta tai matkailupalveluja kunnassa ei ole lainkaan.

Kunnassa toimii kaksi alakoulua, yläkoulu ja kaksi lukutaitokeskusta. Ouro Modissa on hyvin vaatimaton terveyskeskus ja karjan rokotuspaikka. Vesihuolto käsittää kuusi kaivoa ja kaksi porakaivoa. Muita palveluja ovat kaksi kauppaa ja kaksi viljavarastoa.

Lähteet
-------

* Analyse-diagnostic de la commune rurale de Ouro Mody *geradsn.org*.  2009.  Arkistoitu 15.8.2016. Viitattu 18.7.2016.

### Viitteet

1. ↑  4ème Recensement Général de la Population et de l’Habitat du Mali (RGPH). Resultats definitifs. Tome 0: Repertoire des villages *instat-mali.org*.  2013.  Arkistoitu 7.1.2017. Viitattu 18.7.2016.
2. ↑  Mali - Région de Mopti: Carte de référence *reliefweb.int*. Viitattu 30.9.2014. (ranskaksi)
3. ↑  Mali - Cercle de Mopti - Région de Mopti: Carte de référence *reliefweb.int*. Viitattu 30.9.2014. (ranskaksi)
4. ↑  Analyse-diagnostic, s. 27–28.
5. ↑  Analyse-diagnostic, s. 11.
6. 1 2 3  Plan de Securite Alimentaire: Commune Rurale de Ouro Modi 2006–2010 *fsg.afre.msu.edu*.  Arkistoitu 4.3.2016. Viitattu 30.9.2014. (ranskaksi)
7. ↑  Analyse-diagnostic, s. 39.
8. ↑  Analyse-diagnostic, s. 30–33.
9. ↑  Analyse-diagnostic, s. 53–57.
**Ouro Guiré** on maalaiskunta Moptin alueen Ténenkoun piirissä Malissa. Sen keskuskylä Koubi sijaitsee Nigerjoen sivuhaaran Diakan varrella kymmenen kilometriä Ténenkousta kaakkoon. Kunnassa on 9 300 asukasta (vuonna 2009).

Ouro Guirén kunta rajoittuu etelässä Ténenkoun piirin Diakan, lännessä Ténenkoun ja Sougoulbén sekä pohjoisessa Ouro Ardon, koillisessa Moptin piirin Salsalbén ja idässä Djennén piirin Togué Morarin kuntiin. Seutu kuuluu Sahelin vyöhykkeeseen.

Kuntaan kuuluu 15 kylää. Asukkaat ovat fulbeja, heidän entisiä orjiaan rimaibeja sekä bozoja.

Seudun pääelinkeinot ovat maanviljely, karjanhoito ja kalastus. Tärkein viljelykasvi on riisi. Kotieläimiä ovat naudat, lampaat, vuohet ja aasit.

Kunnan liikenneyhteydet ovat huonot. Tulva-aikaan liikenne tapahtuu vesiteitse. Palveluihin kuuluu kaksi alakoulua ja terveysasema.

Lähteet
-------

1. ↑  Resultats Provisoires RGPH 2009 (Région de Mopti) *instat.gov.ml*.  Arkistoitu 22.7.2011. Viitattu 15.10.2014. (ranskaksi)
2. ↑  Mali - Région de Mopti: Carte de référence *reliefweb.int*. Viitattu 15.10.2014. (ranskaksi)
3. 1 2 3 4  Plan de Securite Alimentaire: Commune Rurale de Ouro-Guire 2006–2010 *fsg.afre.msu.edu*.  Arkistoitu 6.3.2016. Viitattu 15.10.2014. (ranskaksi)
**Yhdystie 2224** on noin kilometrin pituinen yhdystie, joka kulkee ja valtatien 9 (E63) moottoritieliittymästä Liedon Asemankulman kaakkoispuolelle seututien 222 risteykseen.

Tien kulku
----------

Tie saa alkunsa valtatien 9 (E63) moottoritien liittymästä, josta alkaa myös Euran suuntaan lähtevä seututie 204. Ensin tie ohittaa Poikojan asutusalueen sen eteläpuolelta ja samassa yhteydessä Zoolandiaan menevän Eläintarhantien, sitten Pahkalaukkaantien ja ylikulkuna Turku–Toijala-radan, jonka jälkeen tie saapuu Liedon asemankulmalle, menee sen asutuskeskuksen läpi ja päättyy melkein heti sen jälkeen seututien 222 risteykseen.

Vuonna 2013 avattiin rautatien ylittävälle sillalle kevyen liikenteen väylä, sekä suojatiet sillan kummallekin puolelle.

Tietä pitkin kulkee osa TLO:n Turku–Oripää-linjan linja-autoista, ja tien varrella on pysäkkejä kumpaankin suuntaan.

Tien nimi on koko matkaltaan *Tammentaantie*. Tien nopeusrajoitus oli 50 kilometriä tunnissa, mutta loppuvuodesta 2013 se laskettiin 40 kilometriin tunnissa. Nopeusrajoitus nostettiin takaisin 50 kilometriin tunnissa loppuvuodesta 2021.

Turku–Toijala-radan ylittävä silta
Liittymätaulukko

|  |  |  |  |  |  |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
|   |   **yhdystie** (1+1) |
|  |   | 0,2 |  | EläintarhantiePoikojanpolku |   Zoolandia Eläintarha & lahjatalo |
|  |   | 0,4 |  | PahkalaukkaantiePoikojantie | Rauhakylä |
|  |   | 1 |  | AsematieTakamannintie |  |
|  |   |   |  | Mannintie |  |
|  |   |   |  | Elotie | Manninpelto |
|  |  | 1,3 |  |   Vanha Tampereentie | Turku, LietoAura |
**Tilannevalvoja** (eng. Air Surveillance Officer, ASO) valvoo valtion tai muun rajatun alueen ilmatilaa. Hän käyttää tehtävässään hyväkseen asevoimien ja siviilisektorin ilmavalvontasensoreilta saatavaa informaatiota. Sensoreita voivat olla muun muassa  tutkat, radiot ja passiiviset sensorit. Sensoreilta saatavan informaation käsittely tapahtuu Suomessa pääjohtokeskuksissa ja sen tarkoituksena on tuottaa ilmavalvonta-alueelta tunnistettu ja reaaliaikainen ilmatilannekuva, jota käytetään valtakunnallisena tilannekuvana. Tilannevalvoja toimii läheisessä yhteistyössä sensorioperaattoreiden kanssa.

Koulutus Suomessa
-----------------

Ilmavoimien tilannevalvojat koulutetaan Ilmasotakoulussa Jyväskylän Tikkakoskella. Varusmiespalvelus tai naisten vapaaehtoinen asepalvelus on mahdollista suorittaa Ilmasotakoulun johtokeskuslinjalla, jonka aikana henkilö toimii tilannevalvojan tehtävässä Ilmavoimien pääjohtokeskuksissa.

Katso myös
----------

* Taistelunjohtaja
* Suomen ilmavoimat

Lähteet
-------

1. 1 2 3  Ilmavoimien tilannevalvojat ja taistelunjohtajat *intti.fi*. Puolustusvoimat. Viitattu 10.5.2023.
2. ↑  air surveillance officer *Military Factory, militaryfactory.com*. Viitattu 10.5.2023. (englanniksi)
**Tilannekuva** (engl. *snapshot*) on tietotekniikassa järjestelmän kyky *jäädyttää* tiedostojärjestelmän tilanne tarkaksi kopioksi estämättä sen samanaikaista käyttöä (*live system*). Tyypillinen käyttötilanne on varmuuskopion ottaminen.

Linuxissa tilannekuvan tallentaminen on Logical Volume Manager (LVM) kerroksen omainaisuus, joka tukee useita tiedostojärjestelmiä. LVM1 tukee vain luettavia tilannekuvia kun taas LVM2 tukee luettavia ja kirjoitettavia tilannekuvia. Windowsissa vastaavan toiminnon suorittaa Volume Shadow Copy Service.

Eräissä tiedostojärjestelmissä kuten AdvFS ja ZFS on itsessään tuki tilannekuvan tallentamiselle. Myös Plan 9 -käyttöjärjestelmän fossil tukee tilannekuvia.

Lähteet
-------

1. 1 2 3 4  LVM HOWTO *tldp.org*. Viitattu 19.6.2019. (englanniksi)
2. ↑  Volume Shadow Copy Service  31.5.2018. Microsoft. Viitattu 19.6.2019. (englanniksi)
3. ↑  Jonathan Corbet: What's AdvFS good for?  25.6.2008. LWN.net. Viitattu 5.6.2019. (englanniksi)
4. ↑  ZFS Overview and Design Guide  joulukuu 2016. Fujitsu.  Arkistoitu 21.8.2020. Viitattu 26.5.2019. (englanniksi)
5. ↑  FOSSIL(4) *9fans.github.io*. Viitattu 11.7.2021. (englanniksi)
**WALA Heilmittel GmbH** on saksalainen, luonnonlääkkeitä ja -kosmetiikkaa valmistava yritys. Antroposofisia ja homeopaattisia luonnonlääkkeitä valmistavan tehtaan perusti vuonna 1935 kemisti, tohtori Rudolf Hauschka. WALAn nimi tulee sanoista lämpö (warmth), tuhka (ash), valo (light) ja tuhka (ash). Sanat liittyvät Dr.Rudolf Hauschkan kehittämään kasviuutteiden rytmiseen valmistusmenetelmään.

Tuotteet
--------

Nykyään WALA valmistaa noin 1000 erilaista tuotetta, joita markkinoidaan akuuttien ja kroonisten sairauksien hoitoon sekä reseptivapaita tuotteita esimerkiksi vatsavaivoihin, silmä- ja korvaoireisiin, vilustumissairauksiin, flunssaoireisiin, pieniin rasitusvammoihin ja ruhjeisiin. Yrityksen tunnetuin tuotesarja on vuonna 1967 markkinoille tuodut Dr.Hauschka kosmetiikkatuotteet. Sittemmin sarja on kasvanut käsittämään tuotteet kasvojen, vartalon, käsien, jalkojen ja hiusten hoitoon sekä kasvojen ehostukseen. Vuonna 2010 valikoima kasvoi hygieniaan ja terveyden ylläpitämiseen suunnatulla Dr.Hauschka Med -sarjalla.

Kasvien viljely
---------------

Lääkkeiden ja kosmetiikkatuotteiden raaka-aineina käytettäviä kasveja viljellään WALA:n omassa puutarhassa Saksassa sekä sopimusviljelijöiden tiloilla ympäri maailmaa. Viljelyssä noudatetaan hyvän viljelytavan mukaisia periaatteita GAP (Good Agricultural Practice). WALA suosii ensisijaisesti saksalaisia sopimusviljelijöitä, mutta sillä on myös useita viljelyprojekteja ympäri maailmaa, muun muassa kolmansissa maissa. Esimerkiksi Dr.Hauschka After Sun Lotionissa käytettävä karitevoi tuotetaan Burkina Fasosta. Viljelyprojektien tarkoituksena on raaka-aineiden tuottamisen lisäksi parantaa viljelijöiden elämänlaatua. Projekteilla on myös yhteiskunnallista vaikutusta. Esimerkiksi Iranissa WALA pyrkii ruusunviljelyprojektilla lisäämään ruusujen viljelyä oopiumin viljelemisen sijaan.

Useilla viljelyprojekteilla WALA pyrkii varmistamaan raaka-aineiden riittävyyden. Tämän vuoksi WALA:lla on viljelmiä samasta kasvista eri mantereilla. Muun muassa sitruunaa viljellään sekä Sisiliassa että Argentiinassa. Mikäli Sisiliassa sattuu huono sitruunasato, saadaan sitruunat Argentiinasta. Sitruunasadon mahdollinen ylituotanto myydään eteenpäin muille luonnonkosmetiikanvalmistajille tai elintarvikkeiksi.

Laatukriteeristö
----------------

Kaikkien raaka-aineiden laatu varmistetaan Saksassa, WALA:n omassa laboratoriossa, ennen tuotteiden valmistamista. WALA:n laboratorion laadunvalvonta ottaa näytteitä raaka-aineista, identifioi näytteet ja analysoi niiden puhtauden mikrobiologisilla testeillä, ohutkerroskromatografialla ja kaasu-nestekromatografialla. Laatua tarkkaillaan ottamalla tuotteista näytteitä koko valmistusprosessin ajan. Lisäksi teetetään esimerkiksi allergiatestejä niihin erikoistuneissa ulkopuolisissa, riippumattomissa laboratorioissa.

Lähteet
-------

* Maria Nykäsen opinnäytetyö[vanhentunut linkki], Helsingin ammattikorkeakoulu Stadia. (PDF)

Aiheesta muualla
----------------

* Yrityksen nettisivut
**Tyreoglobuliini** eli tyroglobuliini (TG) on 132 tyrosiinimolekyylistä ja noin 40-kertaisesta määrästä muita aminohappoja muodostunut proteiini, jota esiintyy elimistössä ainoastaan kilpirauhasessa. Tyreoglobuliini toimii kilpirauhashormonien, tyroksiinin ja trijodityroniinin, varastona ja lähtöaineena.

Kilpirauhasen follikulaarisolut syntetisoivat tyreoglobuliinin, joka kuljetetaan ulos solusta kilpirauhasfollikkeliin. Siihen liitetään jodia. Tätä reaktiota katalysoi tyroperoksidaasi, joka muuttaa jodidi-ionit jodiatomeiksi vetyperoksidin avulla ja liittää ne tyrosiinitähteisiin. 

Kun kilpirauhashormoneja tarvitaan verenkierrossa, siirretään tyreoglobuliini takaisin kilpirauhasen soluihin endosytoosilla. Solussa endosomi fuusioituu lysosomin kanssa ja lysosomaaliset entsyymit pilkkovat tyroglobuliinista tyroksiini- ja trijodityroniinmolekyylejä, jotka siirtyvät verenkiertoon.

Kolloidiin varastoituneet tyreoglobuliinit kattavat muutaman kuukauden kilpirauhashormonien tarpeen.

Lähteet
-------

1. 1 2  Goodman, H. Maurice: "Thyroid gland", *Basic Medical Endocrinology*. Fourth edition. Academic Press, 2009. ISBN 978-0-12-373975-9. (englanniksi)
**Tommy Emmanuel** (s. 31. toukokuuta 1955 Uusi Etelä-Wales) on australialainen kitaristi, joka tunnetaan monimutkaisesta näppäilytyylistään ja hyvin energisestä esiintymisestään.

Elämä
-----

Emmanuel syntyi Muswellbrookissa, Uudessa Etelä-Walesissa, 1950-luvun puolessa välissä. Hän sai ensimmäisen kitaransa nelivuotiaana. Seitsemänvuotiaana Emmanuel kuuli radiosta Chet Atkinsin soittoa, ja hän on kertonut tuon hetken innoittaneen häntä paljon. Yhdeksänvuotiaana hän olikin jo ammattimuusikko. Tommyn ja hänen veljensä Philin musiikillisten lahjojen innoittamana heidän isänsä perusti yhtyeen, ja melkein kaikki Tommyn aika kului sen kanssa kiertueilla eri puolilla Australiaa, ja koulunkäyntiin jäi vain vähän aikaa.

Isänsä kuoltua 1966 Emmanuel muutti Sydneyyn, jossa hän saavutti kuuluisuutta myös kansallisesti voittaessaan sarjan kykykilpailuja. 1970-luvun lopussa hän soitti rumpuja veljensä yhtyeessä Goldrush ja toimi sessiomuusikkona useilla albumeilla.

Uransa aikana Emmanuel on soittanut monien merkittävien artistien kanssa, esimerkiksi Chet Atkinsin, Eric Claptonin, George Martinin, Air Supplyn, John Denverin, Les Paulin ja Doc Watsonin.

Tammikuussa 2010 Emmanuel huutokauppasi kolme kitaraansa ja lahjoitti tulot Haitin maanjäristyksen katastrofiapuun Unicefille.*lähde?*

Diskografia
-----------

* 1979 *From Out of Nowhere*
* 1987 *Up From Down Under*
* 1990 *Dare to Be Different*
* 1992 *Determination*
* 1993 *The Journey*
* 1993 *The Journey Continues*
* 1995 *Initiation*
* 1995 *Terra Firma*
* 1995 *Classical Gas*
* 1996 *Midnight Drive*
* 1997 *Midnight Drive*
* 1997 *The Day Finger Pickers Took Over The World*
* 1998 *Collaboration*
* 2000 *Only*
* 2001 *The Very Best of Tommy Emmanuel*
* 2004 *Endless Road*
* 2005 *Live One*
* 2006 *Happy Hour*
* 2006 *The Mystery*
* 2008 *Center Stage*
* 2009 *Just Between Frets*
* 2010 *Little by Little*

Aiheesta muualla
----------------

* Kuvia tai muita tiedostoja aiheesta **Tommy Emmanuel** Wikimedia Commonsissa

* Tommy Emmanuelin kotisivut
* Guitar Tabs of Tommy (Arkistoitu – Internet Archive)
* Tommy Emmanuel Suomessa Kitaraklubilla (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana

 |

 |
Iberiankeisarikotka vankeudessa.
Iberiankeisarikotkan muna.
**Iberiankeisarikotka** (*Aquila adalberti*) on hyvin harvinainen haukkalaji. Se muistuttaa paljon keisarikotkaa, joka tosin on hieman suurempi. Aiemmin nämä onkin luettu alalajeiksi. Iberiankeisarikotkaa tavataan Espanjan lounaisosissa ja Portugalissa, mutta yksittäisinä pareina se pesii mahdollisesti myös Marokossa.

Tuntomerkit
-----------

Iberiankeisarikotka on 72–85 cm pitkä ja sen siipiväli on 180–210 cm. Se painaa 2 500–3 500 grammaa. Laji muistuttaa ulkonäöltään paljon keisarikotkaa. Vanhalla linnulla siiven etureuna on kuitenkin valkoinen sekä siiven ylä- että alapuolella. Iberiankeisarikotkan valkoiset hartialaikut ovat yleensä suuremmat kuin keisarikotkalla sijaiten edempänä, jolloin ne usein yhdistyvät valkeaan siiven etureunaan. Lisäksi iberiankeisarikotkan siipisulat ovat tummemmat eivätkä niin selvästi poikkijuovaiset, ja pyrstön tyvi vaaleammanharmaa ja juovaton. Nuori iberiankeisarikotka on nuorta keisarikotkaa punaruskeampi eikä sen puvussa ole viirutusta, vaan korkeintaan hyvin heikkoa kuviointia.

Levinneisyys
------------

Iberiankeisarikotkaa tavataan Keski- ja Lounais-Espanjassa sekä Portugalin itäosissa. Marokosta se on hävinnyt. Marokosta on kuitenkin pesimähavainto vuodelta 1995, joten maassa voi olla yhä joitain pesiviä pareja. 1800-luvulla laji pesi myös Algeriassa, mutta sittemmin se on sieltä hävinnyt. Lajin pesimäkanta on nykyään noin 200 paria. Yksilömääräksi arvioidaan 450–600 yksilöä, joista 300–400 on täysikasvuisia.

Elinympäristö
-------------

Iberiankeisarikotkaa tavataan pääasiassa nahkealehtisen kasvillisuusvyöhykkeen metsissä, mutta myös marskimailla. Riittävä saaliseläinten määrä on tärkeä vaatimus elinympäristölle.

Vanhat iberiankeisarikotkat ovat paikkalintuja, mutta nuoret yksilöt vaeltavat itenäistymisensä jälkeen.

Ravinto
-------

Iberiankeisarikotkan tärkeintä ravintoa ovat jänikset. Se syö myös raatoja, kyyhkyjä ja muita lintuja sekä matelijoita.

Lähteet
-------

1. 1 2 3  BirdLife International: *Aquila adalberti* *IUCN Red List of Threatened Species. Version 2013.2*.  2013. International Union for Conservation of Nature, IUCN, Iucnredlist.org. Viitattu 11.5.2014. (englanniksi)
2. 1 2  Svensson, Lars: *Lintuopas - Euroopan ja Välimeren alueen linnut*, s. 94. Otava, 2010. ISBN 978-951-1-21351-2.
3. 1 2 3 4 5  Spanish Imperial Eagle, Aquila adalberti *European Raptors*. Viitattu 20.9.2013. (englanniksi)

Aiheesta muualla
----------------

* ITIS: Aquila adalberti (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q499568
* Wikispecies: Aquila adalberti
* ADW: Aquila\_adalberti
* ARKive: aquila-adalberti
* Avibase: 69742EE44F0A1463
* BirdLife: 22696042
* CoL: FZLL
* CMS: aquila-adalberti
* BOW: spaeag1
* eBird: spaeag1
* EoL: 914157
* EPPO: AQUIAD
* EUNIS: 893
* Fauna Europaea: 96733
* Fauna Europaea (new): e8c858cf-148d-414f-879c-d2b1205352e5
* GBIF: 2480510
* iNaturalist: 5081
* IRMNG: 10597728
* ITIS: 558728
* IUCN: 22696042
* NBN: NHMSYS0000532843
* NCBI: 52408
* Species+: 9871
* uBio: 8643
* Xeno-canto: Aquila-adalberti

 |

 |
Iberoromaanisten kielten levinneisyys maailmalla
**Iberoromaaniset kielet** ovat romaanisten kielten läntinen haara. Kieliryhmän alkuperäinen puhuma-alue on Pyreneiden niemimaa, mutta 1400-luvulla alkaneet tutkimusmatkat levittivät kieliä muun muassa Amerikan mantereelle. Myös näihin kieliin perustuvat kreolikielet voidaan toisinaan laskea mukaan: esim. papiamentu. 

Poliittisessa mielessä iberoromaanisia kieliä on neljä: espanja, portugali, katalaani ja galego. Tämä luokittelu perustuu lähinnä Espanjan ja Portugalin harjoittamaan kielipolitiikkaan.

Kielet
------

Iberoromaanisiin kieliin kuuluu 13 kieltä, jotka jaetaan vielä edelleen alaryhmiin alueellisen sijoittumisen perusteella.

* Itäiset
	+ Katalaani
* Oc
	+ Oksitaani
	+ Shuadit
* Läntiset
	+ Asturia-leonilaiset
		- Asturia
		- Mirandeesi
	+ Kastillialaiset
		- Extremadura
		- Ladino
		- Espanja
		- Charapan espanja
	+ Gallego-portugalilaiset
		- Fala
		- Galicia
		- Minderico
		- Portugali

Lähteet
-------

1. ↑  Ibero-Romance *Ethnologue*.  2023. Viitattu 19.6.2023. (englanniksi)
Ilha Granden topografinen kartta
Ilha Grande mereltä katsottuna
**Ilha Grande** (suom. *Suuri saari*) on saari Brasilian Rio de Janeiron osavaltion rannikolla, Angra dos Reisin kunnassa. Saari tunnetaan jylhistä maisemistaan, trooppisista uimarannoistaan sekä vehreästä kasvillisuudestaan. Saarella oli aiemmin pahamaineinen vankila, joka on nykyään suljettu.

Ilha Grandella sijaitsevat Brasilian rannikkosademetsän parhaiten säilyneet osat, jotka muodostavat yhden rikkaimmista ekosysteemeistä koko maailmassa. Saaren sademetsissä esiintyy useita vaarantuneita lintulajeja, kuten erakkotinami, brasilianviidakkohaukka, variskotinga ja tuliotsa-amatsoni, sekä vaarantuneita nisäkkäitä kuten ruskomölyapina.

Koko saari on suojelualuetta, suurimman osan siitä kuuluessa Ilha Granden kansallispuistoon. Loppuosaa saaresta koskevat tiukat maankäytön rajoitukset. Saarella ei ole lainkaan teitä eikä autoja, mutta pienimuotoista ekoturismia kuitenkin rohkaistaan. Saarella on yli 150 kilometriä patikointireittejä.

Saarta ympäröivät meret ovat myös suojeltuja, ja niillä esiintyy niin trooppisen, subtrooppisen kuin lauhkean vyöhykkeen lajistoa, ja ne saattavat olla ainoa paikka maailmassa, jossa voi nähdä koralleja ja trooppisia kaloja rinnakkain patagonianpingviinin ja etelänmustavalaan kanssa.

Saarella sattui 1. tammikuuta 2010 paha mutavyöry, joka tuhosi kolme taloa ja luksushotellin sekä tappoi ainakin 26 ihmistä.

Lähteet
-------

1. ↑  Alves, Maria Alice S. ja Vechhi, Maurício Brandão: Birds, Ilha Grande, state of Rio de Janeiro, Southeastern Brazil.  *Check List*, 2009, 5. vsk, nro 2, s. 300-313.  Centro de Referência em Informação Ambiental. ISSN 1809-127X. Artikkelin verkkoversio (PDF). Viitattu 4.1.2010.  (englanniksi)
2. ↑  Mendes, S.L. Rylands. A.B. Keirulff, M.C.M. & de Oliveira, M.M: Alouatta guariba *IUCN Red List of Threatened Species*.  2008. IUCN. Viitattu 4.1.2010. (englanniksi)
3. ↑  Deaths from Brazil Ilha Grande resort mudslide reach 26 *BBC*.  2. tammikuuta 2010. Viitattu 3.1.2010. (englanniksi)

Aiheesta muualla
----------------

* Kuvia tai muita tiedostoja aiheesta **Ilha Grande** Wikimedia Commonsissa

* Prefeitura de Angra dos Reis (portugaliksi)
* Portal Turístico da Ilha Grande (portugaliksi)
* Complete Guide - Ilha Grande (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ilha Grande
**Ileana Citaristi** on italialaissyntyinen intialaistunut odissi- ja chhau-tanssija. Hänelle myönnettiin vuonna 2006 Padma Shri -palkinto ensimmäisenä ulkomaalaissyntyisenä tanssijana. Hän on toiminut myös koreografina intialaisissa elokuvissa, joista ensimmäinen oli Aparna Senin Yugant vuodelta 1995. Kyseinen elokuva toi hänelle kansallisen elokuvapalkinnon parhaasta koreografiasta seuraavana vuonna.

Citaristin isä Severino Citaristi oli italialainen parlamentaarikko ja hänen kaksi setäänsä olivat pappeja. Konservatiivisen perhetaustansa vuoksi hänen ei sallittu tanssia lapsena. Opiskellessaan Milanossa hän liittyi teatteriryhmään. Venetsiassa hän siirtyi opiskelemaan itämaista filosofiaa ja siellä hän kiinnostui kathakalitanssista. Opettajansa kehotuksesta hän matkusti Keralaan vuonna 1978 opiskelemaan kathakalia. Intiassa hän kuuli odissista ja matkusti Bhubaneswariin saamaan oppia Kelucharan Mohapatralta.

Lähteet
-------

1. ↑  Joshi, Poorva: Padma Shri-winning Italian, Ileana Citaristi oh her ‘rebirth’ through dance in India *Hindustan Times*.  26.11.2015. Viitattu 10.3.2021.
2. ↑  Ramakrishna, Lakshmi: Ileana Citaristi’s odyssey with dance *The Hindu*.  26.11.2015. Viitattu 10.3.2021.
3. ↑  Chakra, Shyamhari: She Sways to Conquer *Indian Express*.  7.4.2006. Viitattu 10.3.2021.
4. ↑  Sangeetha, P.: My life is divided into two parts- before and after Odissi *Times of India*.  26.9.2015. Viitattu 10.3.2021.

Aiheesta muualla
----------------

* Kuvia tai muita tiedostoja aiheesta **Ileana Citaristi** Wikimedia Commonsissa
**Kjulböleträsket** on järvi Snappertunassa Raaseporin kaakkoisosassa lounaisella Uudellamaalla. Sen pinta-ala on 11 hehtaaria.

Maantiede
---------

Kjulböleträsketin pituus lännestä itään on 500 metriä. Saaria ei ole. Järven kaakkoisosassa on pitkulainen lahti, jonka eteläkolkasta lähtee laskuoja Suomenlahden Kjulbölevikeniin, jonne etäisyys on 600 metriä. Kjulböleträsketin pohjoispuolella avautuu kulttuurimaisema, muissa ilmansuunnissa on metsää ja suota.

Kjulböleträsket (81V072.1.002) kuuluu Välialueeseen (81V072), joka on kolmannen jakovaiheen vesistö Suomenlahden rannikkoalueen päävesistössä (81). Välialueen 81V072 muut yli hehtaarin laajuiset vakavedet ovat Svartträsket, Storgropen ja Lillgropen.

Lähteet
-------

1. 1 2 3  Kjulböleträsket, vakavesi, Raasepori
2. 1 2 3 4  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 19.5.2021.
3. ↑  Kjulböleträsket. Järviwiki. Viitattu 19.5.2021.
4. ↑  Välialue (81V072). Järviwiki. Viitattu 19.5.2021.
**Yumi Tōmei** (jap. 東明 有美, *Tōmei Yumi*; s. 1. kesäkuuta 1972 Gifu) on japanilainen entinen jalkapalloilija.

Jalkapallomaajoukkue
--------------------

Tōmei debytoi Japanin maajoukkueessa joulukuussa 1993. Hän kuului Japanin joukkueeseen myös MM-kilpailuissa 1995, 1999 ja kesäolympialaisissa 1996. Hän on pelannut 43 maaottelua ja tehnyt niissä kuusi maalia.

Lähteet
-------

1. ↑  Japanin jalkapalloliitto(japaniksi)

Japanin joukkue – Jalkapallon naisten MM-kilpailut 1995
1 Ozawa |
2 Tōmei |
3 Yamaki |
4 Haneta |
5 Uno |
6 Nishina |
7 Sawa |
8 Takakura |
9 Kioka |
10 Noda |
11 Handa |
12 Ōbe |
13 Nagamine |
14 Kadohara |
15 Morimoto |
16 Ōtake |
17 Uchiyama |
18 Takeoka |
19 Onodera |
20 Sakata |
Valmentaja Suzuki

Japanin joukkue – Jalkapallo kesäolympialaisissa 1996
1 Ozawa |
2 Tōmei |
3 Yamaki |
4 Haneta |
5 Ōbe |
6 Nishina |
7 Sawa |
8 Takakura |
9 Kioka |
10 Noda |
11 Handa |
12 Uchiyama |
13 Ōtake |
14 Kadohara |
15 Izumi |
16 Onodera |
Valmentaja Suzuki

Japanin joukkue – Jalkapallon naisten MM-kilpailut 1999
1 Onodera |
2 Yamaki |
3 Nagadome |
4 Nakachi |
5 Sakai |
6 Nishina |
7 Tōmei |
8 Hara |
9 Uchiyama |
10 Sawa |
11 Ōtake |
12 Isozaki |
13 Yanagita |
14 Mitsui |
15 Isaka |
16 Kobayashi |
17 Ōmatsu |
18 Yamago |
19 Andō |
20 Nishigai |
Valmentaja Miyauchi



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Japani

 |

 |
**Yul Brynner** (11. heinäkuuta 1920 Vladivostok, Kaukoidän tasavalta, Neuvosto-Venäjä – 10. lokakuuta 1985, New York, Yhdysvallat) oli venäläissyntyinen yhdysvaltalainen teatteri- ja elokuvanäyttelijä.

Elämä ja ura
------------

Yul Brynner syntyi Vladivostokissa Venäjän Kaukoidässä ja sai nimekseen Julij Borisovitš Briner (ven. Юлий Борисович Бринер). Brynner kertoi itse myöhemmin taustastaan vaihtelevia ja liioiteltuja tarinoita. Hän kertoi, että hänen isänsä olisi ollut kotoisin Mongoliasta ja äiti Romanian romani. Brynnerin pojan kirjoittaman elämäkerran mukaan Brynnerin isä oli kuitenkin Venäjän sveitsiläinen insinööri ja äiti venäläinen. Kun isä jätti perheen, äiti ja lapset muuttivat Kiinaan ja sieltä Ranskaan.

Brynner työskenteli teini-ikäisenä Ranskassa laulajana yökerhoissa sekä trapetsitaiteilijana. Hän muutti Yhdysvaltoihin 1940-luvun alussa ja alkoi näytellä kiertävässä teatterissa. Hänen ensimmäinen Broadway-esiintymisensä oli vuonna 1941. Esiinnyttyään sen jälkeen monessa muussakin näytelmässä Brynner sai ensimmäisen elokuvaroolinsa huumeiden salakuljettajana elokuvassa *Port of New York* vuonna 1949. Hän työskenteli vuosina 1949–1953 myös televisio-ohjaajana ja sai Yhdysvaltain kansalaisuuden.

Brynnerin läpimurto oli Broadway-musikaalissa *Kuningas ja minä* (1952), jossa hän esitti Siamin kuningasta. Näytelmän elokuvaversiosta vuodelta 1956 Brynner sai parhaan miespääosan Oscarin. Brynnerin muita merkittäviä roolisuorituksia ovat muun muassa elokuvissa *Kymmenen käskyä* (1956), *Anastasia* (1956) ja *7 rohkeata miestä* (1960). Hän on saanut elokuvaurastaan tähden Hollywood Walk of Famelle.

Brynner kuoli keuhkosyöpään vuonna 1985. Hän oli neljä kertaa naimisissa ja sai viisi lasta.

Lähteet
-------

1. 1 2 3 4 5  Yul Brynner *Encyclopaedia Britannica*. Viitattu 25.3.2021.
2. ↑  Hal Erickson: Yul Brynner biography *AllMovie*. Viitattu 25.3.2021.

Aiheesta muualla
----------------

* Kuvia tai muita tiedostoja aiheesta **Yul Brynner** Wikimedia Commonsissa

* Yul Brynner NNDB:ssä
* Yul Brynner: The Magnificent King

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz
* Photographers' Identities
* RKD Artists
* ULAN

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* NARA
* SNAC
* IdRef
* Theaterlexikon

 |

 |
**Heikki Tapani Valtasaari** (12. maaliskuuta 1941 Helsinki – 5. heinäkuuta 2004 Lappeenranta) oli suomalainen oopperalaulaja (bassobarytoni). 

Valtasaari oli Suomen kansallisoopperan solisti vuodesta 1971 eläkkeelle jäämiseensä saakka. Hän lauloi keskeisiä klassisen ohjelmiston oopperarooleja, kuten nimiosat oopperoissa *Lentävä hollantilainen* ja *Rigoletto*, sekä myös suomalaista tuotantoa *Viimeisten kiusausten* seppä Högman ja *Punaisen viivan* Topi. Hän on ollut myös oratoriolaulaja.

Tapani Valtasaaren vanhemmat olivat seminaarin rehtori, kouluneuvos Antero Valtasaari ja Hanna Kasurinen.

Valtasaari kuoli auto-onnettomuudessa.

Lähteet
-------

1. 1 2 3  Muistot. Hs.fi[vanhentunut linkki], viitattu 16.2.2016
2. ↑  Facta 2001, WSOY 1985, 17. osa, palsta 640
3. ↑  Pentti Huovinen, L. Arvi P. Poijärvi, Keijo Virtanen (toim.): *Kuka kukin on (Aikalaiskirja). Henkilötietoja nykypolven suomalaisista 1970*, s. 1126. Helsinki: Otava, 1970.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
**Caino** ("Kain") on vuonna 1918 valmistunut italialainen mykkäelokuva. Raamatulliseen veljessurma-aiheeseen perustuvan melodraaman on ohjannut Leopoldo Carlucci. Sen päätähti on puolalaissyntyinen elokuvadiiva Helena Makowska.

Juoni
-----

Kuuluisan laulajan Cécile Herveyn sisar Elda asuu tätinsä kanssa maaseudun rauhassa. Vaatimaton ja kiltti Elda on kihloissa työteliään ja vastuuntuntoisen naapurinsa Bruno Levesonin kanssa, mutta rakastuu pian tämän huikentelevaiseen veljeen Raouliin. Elda ja Raoul menevät naimisiin ja Bruno väistyy heidän tieltään. Samaan aikaan näyttämölle astuu kohtalokas ja viettelevä Cécile, joka kiinnostaa Raoulia paljon enemmän kuin hänen vaimonsa. Elda saa tyttären, mutta kuolee pian synnytyksen jälkeen. Bruno ja hänen äitinsä ottavat pikku Elinan kasvatettavakseen. Raoul muuttaa Cécilen kanssa kaupunkiin, jossa hän tuhlaa perheen omaisuuden uhkapeleihin. Bruno joutuu myymään maatilansa, Cécile lyöttäytyy yhteen varakkaan lordi Gastonin kanssa, ja itsemurhan lavastanut Raoul pakenee ulkomaille. Vuosien kuluttua Raoul saapuu valepuvussa kotiinsa. Hän haluaa maksaa velkansa ja ottaa Elinan mukaansa, mutta saa surmansa kaksinkamppailussa Brunoa vastaan. Raoulin henkilöllisyyden paljastuttua Bruno, tämän äiti ja Elina menettävät järkensä, kun taas Cécile nai petollisen lordi Gastonin.

Näyttelijät
-----------

|  |  |  |
| --- | --- | --- |
|  Helena Makowska  | … |  Cécile Hervey
  |
|  Elda Bruni-De Negri  | … |  Elda
  |
|  Achille Majeroni  | … |  Bruno Leveson
  |
|  Luigi Cimara  | … |  Raoul
  |
|  Mary Cleo Tarlarini  | … |  Brunon ja Raoulin äiti
  |
|  Ettore Mazzanti  | … |  
  |
|  Luigi Duse  | … |  
  |

Tuotanto, teemat ja vastaanotto
-------------------------------

Leopoldo Carluccin ohjaaman *Cainon* on tuottanut torinolainen Corona Film. Sen päätähti on Italiassa ja myöhemmin Saksassa työskennellyt puolalaissyntyinen Helena Makowska. Aikansa muiden elokuvadiivojen tapaan hänen henkilöhahmonsa on viettelevä ja häikäilemätön femme fatale, jolla on huomiota herättävä silmämeikki, mutta ei riittävää syvyyttä tai karismaa.

Elokuvan lehdistömateriaaleissa *Cainoa* luonnehdittiin "intohimodraamaksi" ja "yläluokan elämän psykologiseksi tutkielmaksi". Se poikkeaa muista diivaelokuvista ennen kaikkea huolellisesti rakennetulla juonellaan. Visuaalisesti tyylikäs elokuva kiinnittää paljon huomiota otosten sommitteluun ja käyttää muutamissa kohtauksissa päällekkäisvalotusta. Kriitikot ottivat *Cainon* positiivisesti vastaan ja kiittivät varsinkin sen näyttelijäsuorituksia".

Alankomaiden elokuvamuseossa säilynyt elokuva on nähtävissä European Film Gateway -sivustolla.

Lähteet
-------

1. 1 2 3 4 5  Silents, Please! *silentsplease.wordpress.com*. Viitattu 29.12.2015.
2. 1 2 3  European Film Gateway *europeanfilmgateway.eu*. Viitattu 29.12.2015.
3. 1 2    *Bianco e Nero*, numero speciale: Il cinema muto italiano 1918 (1991), s. 32.
4. ↑  Dalle Vacche, Angela: *Diva: Defiance and Passion in Early Italian Cinema*, s. 199. Austin: University of Texas Press, 2008. ISBN 978-0-292-71661-2.

Aiheesta muualla
----------------

* *Caino* Internet Movie Databasessa. (englanniksi)
Vuonna 1880 valmistunut koulurakennus Helsingin Unioninkadulla.
**Svenska normallyceum** eli **Ruotsalainen normaalilyseo** (myös **Norsen**) oli vuosina 1864–1977 Helsingissä toiminut ruotsinkielinen oppikoulu. Se perustettiin J. V. Snellmanin aloitteesta. Aluksi koulun nimi oli *Helsingfors normalskola*, mutta se muutettiin myöhempään muotoonsa vuonna 1874. Vuosina 1867–1872 koulussa oli myös suomenkielinen osasto. Axel Hampus Dahlströmin suunnittelema koulurakennus Unioninkadulla Kaartinkaupungissa valmistui vuonna 1880.

Vuoteen 1974 koulu oli ainoastaan pojille, mutta tuolloin se yhdistettiin ruotsinkielisen tyttölyseon kanssa ja muutettiin yhteiskouluksi. Peruskoulujärjestelmään siirtymisen yhteydessä vuonna 1977 koulu jaettiin lukioksi ja yläasteeksi, jotka sen jälkeen toimivat samoissa tiloissa nimillä Gymnasiet Svenska normallyceum ja Högstadiet Svenska normallyceum. Lukio yhdistettiin vuonna 2015 Tölö specialiseringsgymnasiumin kanssa Tölö gymnasiumiksi, joka toimii Töölössä.

Norsenin vanhassa rakennuksessa toimivat nykyään ruotsinkielisen peruskoulun Grundskolan Norsenin luokat 5–9. Rakennus peruskorjattiin vuonna 2016. Se on nykyään Helsingin vanhin yhä alkuperäisessä käyttötarkoituksessaan oleva koulurakennus.

Lähteet
-------

1. 1 2  Skolans historia (Arkistoitu – Internet Archive) Gymnasiet Svenska normallyceum.
2. ↑  Ylioppilasmatrikkeli 1853–1899: Yliopistoon johtavat koulut Helsingin yliopisto.
3. 1 2 3  Kalle Silfverberg: Betonikoulu ja Helsingin vanhin opinahjo pian remontoitu – oppilaat palaavat arvorakennuksiin syksyllä (vain tilaajille) Helsingin Sanomat 8.1.2016. Viitattu 22.9.2020.
4. ↑  Fabianinkatu 1 (Arkistoitu – Internet Archive) Korttelit.fi. Viitattu 22.9.2020.
5. ↑  Karin Filén & Tino Oksanen: Kritik mot Tölö gymnasium: "Försämrat medeltal och dålig trivsel" (ruotsiksi) Yle 2.6.2016. Viitattu 22.9.2020.
6. ↑  Grundskolan Norsen (ruotsiksi) Hel.fi. Viitattu 22.9.2020.
**Michele Molese** (29. elokuuta 1928 New York – 5. heinäkuuta 1989 Broni) oli italialainen oopperalaulaja, äänialaltaan tenori. Hän tuli tunnetuksi työstään New Yorkin kaupunginoopperassa.

Molese syntyi italialais-yhdysvaltalaisille vanhemmille. Hän opiskeli ja aloitti uransa Italiassa, jossa teki myös debyyttinsä Milanon Teatro Nuovossa vuonna 1957. Hän lauloi muissakin Italian kaupungeissa ja työskenteli kuuden kauden ajan Belgradin oopperassa ennen liittymistään New Yorkin kaupunginoopperan palvelukseen. Hän teki ensiesiintymisensä siellä Pinkertonin roolissa oopperassa *Madama Butterfly* vuonna 1964. Hän esiintyi miespääosassa Beverly Sillsin parina muiden muassa oopperoiden *Manon*, *Faust* ja *Lucia di Lammermoor* tuotannoissa.

1. marraskuuta 1974 Molese lauloi voimakkaasti tenorin korkean c-sävelen *Un ballo in mascheran* esityksessä. Aplodien jälkeen hän kertoi omistaneensa sävelen kriitikko Harold C. Schonbergille, joka aiemmin oli arvostellut tenoria "puristetuista korkeista äänistä". New Yorkin kaupunginoopperan johtaja Julius Rudel erotti Molesen epäammattimaisesta käytöksestä, mutta tämä pääsi toistuvasti palaamaan samaan oopperataloon, jossa teki viimeiset esiintymisensä kuusi vuotta myöhemmin Cavaradossin roolissa *Toscassa*.

Laulu-uransa jälkeen Molese asui Italian Bronissa, jossa kuoli 60-vuotiaana saatuaan sydäninfarktin. Leskeksi jäi mezzosopraano Zoe Papadaki.

Lähteet
-------

1. 1 2 3 4 5  Michele Molese, 60, Tenor, Dies The New York Times
2. ↑  Michele Molese (1928-1989) Bibliothèque nationale de France Data


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Puola

 |
|  |
| Taiteenala | 
* MusicBrainz

 |

 |
**Melissa Joan Hart** (18. huhtikuuta 1976 Smithtown, New York) on yhdysvaltalainen näyttelijä ja entinen teinitähti. Hän näytteli nimiroolia *Sabrina, teininoita* -televisiosarjassa.

Nuoruus
-------

Melissa Joan Catherine Hart syntyi 18. huhtikuuta 1976 Smithtownissa, New Yorkissa Hänen vanhempansa Paula ja William Hart ovat sittemmin eronneet ja menneet omilla tahoillaan uudelleen naimisiin. Sisaruksia Hartilla on seitsemän, joista kolme (Elizabeth, Emily ja Alexandra) on esiintynyt *Sabrina, teininoidassa*.*lähde?*

Hart oli lapsena suosittu mainosnäyttelijä. Hän teki ensimmäisen mainoksensa kolmevuotiaana, ja viisivuotiaana hän oli esiintynyt jo kahdessakymmenessä mainoksessa.*lähde?*

Ura
---

Hartin ensimmäinen suuri rooli oli pääosa televisiosarjassa *Clarissa Explains It All*, jota tehtiin vuosina 1991–1994. Sarjan päättymisen jälkeen Hart pääsi *Sabrina, teininoita* -televisioelokuvaan ja siitä tehtyyn televisiosarjaan. *Sabrina, teininoita* kesti seitsemän kautta (1996–2003). 

Elokuvia, joissa Hart on näytellyt, ovat esimerkiksi *Repäisevät treffit* ja *Not Another Teen Movie*. Lisäksi Hart on vieraillut muun muassa televisiosarjassa *Enkelin kosketus* ja esitellyt asuntonsa MTV:n *Cribs*-ohjelmassa.

Vuosina 2010–2015 Hart esitti tilannekomediasarjassa *Melissa ja Joey* toista nimiroolia vastanäyttelijänään Joey Lawrence.

Yksityiselämä
-------------

Hart meni naimisiin muusikko Mark Wilkersonin kanssa 19. heinäkuuta 2003 Firenzessä Italiassa. Häistä tehtiin myös tositelevisiosarja *Tying the Knot*. Pariskunnalla on kolme poikaa..

Vapaa-ajallaan Hart keräilee taidetta sekä Shirley Templeen ja Audrey Hepburniin liittyviä esineitä. Hän on myös innokas lumilautailija.*lähde?*

Lähteet
-------

1. ↑  Gee, Alison: It's a Boy for Melissa Joan Hart *People*.  11.1.2006. Viitattu 8.10.2016. (englanniksi)
2. ↑  Wihlborg, Ulrica: Melissa Joan Hart & Husband Welcome Baby No. 2 *People*.  12.3.2008. Viitattu 8.10.2016. (englanniksi)
3. ↑  Melissa Joan Hart Welcomes Son Tucker McFadden *People*.  19.9.2012.  Arkistoitu 26.3.2017. Viitattu 8.10.2016. (englanniksi)

Aiheesta muualla
----------------

* Kuvia tai muita tiedostoja aiheesta **Melissa Joan Hart** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* Europeana

 |

 |
**Melissa Morrison-Howard** (s. 9. heinäkuuta 1971 Mooresville, Pohjois-Carolina) on yhdysvaltalainen pika-aitajuoksija.

Morrison-Howardin ensimmäiset arvokisat olivat Pariisin sisäratojen MM-kisat 1997, joissa hän sijoittui 60 metrin aidoissa viidenneksi ajalla 7,88. Samana vuonna hän voitti Yhdysvaltain mestaruuden 100 metrin aitajuoksussa ja osallistui lajissa Ateenan ulkoratojen MM-kisoihin, joissa karsiutui alkuerissä ajalla 13,11. Seuraavana vuonna hän juoksi toiseksi GP-finaalissa ajalla 12,63. Maebashin sisäratojen MM-kisoissa 1999 hän oli 60 metrin aidoissa kuudes. Vuonna 2000 Morrison-Howard voitti Sydneyn olympialaisissa olympiapronssia 100 metrin aitajuoksussa. Kauden lopussa hän oli GP-finaalissa neljäs.

Morrison-Howard voitti maansa sisäratojen mestaruuden 60 metrin aidoissa vuonna 2002. Samana vuonna hän oli GP-finaalissa 100 metrin aidoissa seitsemäs. Seuraavana vuonna hän voitti Birminghamin sisäratojen MM-kisoissa 60 metrin aidoissa pronssia. Kauden lopussa hän oli IAAF:n yleisurheilufinaalissa 100 metrin aidoissa seitsemäs. Ateenan olympialaisissa 2004 Morrison-Howard uusi olympiapronssinsa ajalla 12,56. Morrison-Howard on koulutukseltaan filosofian kandidaatti pääaineenaan psykologia.

Ennätykset
----------

Lähde:

* 100 metrin juoksu: 11,59 (2001)
* 200 metrin juoksu: 23,98 (2002)
* 100 metrin aitajuoksu: 12,53 (1998)

Lähteet
-------

1. 1 2 3 4 5  Melissa Morrison-Howard Kansainvälinen yleisurheiluliitto.  (englanniksi)
2. 1 2


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Lightning to the Nations** on Diamond Headin vuonna 1980 julkaisema studioalbumi. *Lightning to the Nations* on alun perin nimetön, ja sitä kutsutaan myös "White Albumiksi". Albumi tunnetaan heavy metal -yhtyeiden piirissä erittäin hyvin, esimerkiksi Metallica on tehnyt cover-versiot kappaleista "The Prince", "Sucking My Love", "Am I Evil?", "It’s Electric" ja "Helpless". Levy julkaistiin Independentin nimissä, ja levy on nauhoitettu Old Smithy Recording Studiossa, Worcesterissä, Englannissa.

"Am I Evil?"
------------

"Am I Evil?" on levyn kenties tunnetuin kappale, ja sitä pidetään*kenen mukaan?* todellisena mestariteoksena koko NWOBHM-genressä. Se on suosittu myös yhtyeen fanien keskuudessa ja kenties yhtyeen tunnetuin kappale. Kappale kertoo lapsesta, jonka äiti on poltettu elävältä noitavainon uhrina. Kun hän kasvaa aikuiseksi, hän lähtee kostamaan äitinsä tappaneille ihmisille.

Kappale on melko monimutkainen ja se jakautuu neljään osaan: hidas ja painostava, monumentaalinen intro on Gustav Holstin innoittama, ja se jatkuu Brian Tatlerin tapping-tekniikalla soittamaan sooloon. Tämän jälkeen kappale jatkuu normaaleilla heavy metal -riffeillä ja päättyy niin ikään kitarasoolo-osuuksilla.

Kappaleet
---------

1. Lighting to the Nations – 4.15
2. The Prince – 6.27
3. Sucking My Love – 9.35
4. Am I Evil? – 7.39
5. Sweet and Innocent – 3.13
6. It’s Electric – 3.57
7. Helpless – 6.51

Kokoonpano
----------

* Sean Harris – laulu
* Brian Tatler – kitara & laulu
* Colin Kimberly – basso
* Duncan Scott – rummut

Aiheesta muualla
----------------

* Albumi *Lightning to the Nations* Encyclopaedia Metallum -sivustolla (englanniksi)
* *Lightning to the Nations* Discogs.com-sivustolla
Riimukivi Gs 13 Gävlen Pyhän Kolminaisuuden kirkossa.
**Riimukivi Gs 13** on punaista hiekkakiveä oleva riimukivi, joka sijaitsee nykyään Gävlen Pyhän Kolminaisuuden kirkossa Ruotsin Gästriklandissa. Vuosille 1030–1050 ajoittuvaa kiveä ja kirjoitusta pidetään yhtenä varhaisimpana lähteenä, jossa mainitaan paikannimi Häme. Kiven on veistänyt muistakin kivistä tunnettu veistäjä Åsmund Kåresson.

Kiven mukaan Egil-niminen mies oli kuulunut uplantilaisen Frögerin (*Freijgeir*) ledungiin. Fröger teki ryöstöretkiä Itämerellä ja Suomenlahden pohjoisrannikolla. On oletettavaa, että kirjoituksen Hämeellä tarkoitetaan Suomenlahden pohjoisrannikkoa eikä sisämaan Hämettä.

Kirjoitus
---------

Kivessä olevalle riimukirjoitukselle on kaksi lukutapaa:

1: **× brusi lit rita s-... ... [(a)]b--R (i)h(i)(l) brur sin : in h-n uarþ tauþr a tafstalonti × þo brusi furþi lank lans ' abtiR [br](u)r sin h(o)[n] fur (m)iR fraukiRi kuþ hialbi hons| |salu| |uk| |kuþ(s) (m)(u)[þiR ' suain ' uk osmunrt ' þaiR markaþu] +**
2: **× brusi lit rita s-... ... [(a)]b--R (i)h(i)(l) brur sin : in h-n uarþ tauþr a tafstalonti × þo brusi furþi lanklans ' abtiR [br](u)r sin h(o)[n] fur (m)iR fraukiRi kuþ hialbi hons| |salu| |uk| |kuþ(s) (m)(u)[þiR ' suain ' uk osmunrt ' þaiR markaþu] +**
Normalisoitu kirjoitusasu:

1: *Brusi let retta s[tæin þenna] æf[ti]R Ægil, broður sinn. En h[a]nn varð dauðr a Tafæistalandi, þa Brusi førði læiðang(?) lands æftiR broður sinn. Hann for meðr FrøygæiRi. Guð hialpi hans salu ok Guðs moðiR. Svæinn ok Asmundr þæiR markaðu.*
2: *Brusi let retta s[tæin þenna] æf[ti]R Ægil, broður sinn. En h[a]nn varð dauðr a Tafæistalandi, þa Brusi førði langlænz æftiR broður sinn. Hann for meðr FrøygæiRi. Guð hialpi hans salu ok Guðs moðiR. Svæinn ok Asmundr þæiR markaðu.*
Suomeksi käännettynä:

1: "Brusi antoi pystyttää tämän kiven Egilille, veljelleen. Ja hän kuoli Hämeessä kun Brusi johti *maan ledungia* veljensä jälkeen. Hän matkusti Frejgeirin kanssa. Jumala auttakoon hänen sieluaan ja Jumalan äiti. Sven ja Åsmund tekivät muistomerkin."
2: "Brusi antoi pystyttää tämän kiven Egilille, veljelleen. Ja hän kuoli Hämeessä kun Brusi johti *pitkäkeihästä* veljensä jälkeen. Hän matkusti Frejgeirin kanssa. Jumala auttakoon hänen sieluaan ja Jumalan äiti. Sven ja Åsmund tekivät muistomerkin."

Lähteet
-------

1. ↑  Kari Tarkiainen: *Ruotsin itämaa*, s. 40. Svenska litteratursällskapet i Finland, 2010.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Gästriklands runinskrifter 13
Hanna Paulsberg
**Hanna Paulsberg** (s. 13. marraskuuta 1987) on norjalainen jazziin ja rytmiseen improvisointiin erikoistunut saksofonisti ja säveltäjä. Hänen pääasiallinen soittimensa on tenorisaksofoni.

Paulsberg varttui pienellä maatilalla Ryggessä ja aloitti saksofoninsoiton 16-vuotiaana Stan Getzin innoittamana. Hänen isänsä on jazzrumpali Håkon Paulsberg. Paulsberg opiskeli Norjan teknis-luonnontieteellisessä yliopistossa (NTNU) Trondheimissa jazzia John Pål Inderbergin ja Eirik Hegdalin johdolla. Hän on hakenut muusikkona innoitusta Amerikan ja Afrikan suunnilta.

Vuonna 2010 Paulsberg perusti Hanna Paulsberg Concept -kvartetin, joka vuonna 2011 voitti Young Nordic Jazz Comets -kilpailun Tukholmassa ja sai Trondheimin jazzfestivaalin lahjakkuuspalkinnon. Vuonna 2012 Paulsberg valittiin edustamaan Norjaan European Jazz Orchestraan, jonka kanssa hän kiersi Itä-Euroopassa. Vuonna 2016 Oslon Nasjonal jazzscene tilasi Paulsbergiltä konsertin ja pyysi tätä tekemään musiikkia yhtyeelle, johon valitsisi muusikot. Mukaan hankkeeseen suostui Bobo Stenson, ja Nasjonal jazzscene järjesti kiertueen Paulsbergin ja Stensonin kvintetille, jonka täydensivät Laura Jurd, Hans Hulbækmo ja Mats Eilertsen. Paulsberg on usein soittanut Trondheim Jazzorkesterin kanssa. Hänen musiikillisia yhteistyökumppaneitaan ovat olleet myös Chick Corea, Motorpsycho, Ståle Storløkken, Elin Rosseland, Eirik Hegdal, Marius Neset, Come Shine, Skrap, Bugge Wesseltoft, Jon Balke, Marilyn Mazur, Georg Riedel, Svante Thuresson, Chris Minh Doky, Jimi Tenor, Jan Eggum ja Henning Sommerro. Paulsberg on esiintynyt lukuisten Euroopan maiden ohella Madagaskarissa, Angolassa, Indonesiassa ja Singaporessa.

Paulsberg julkaisi ensimmäisen albuminsa (*Waltz for Lilli*) kokoonpanon johtajana lokakuussa 2012. Hänen neljännellä albumillaan, Hatshepsutille omistetulla levyllä *Daughter of the Sun* (2018) trumpettia soittaa Magnus Broo. Vuonna 2018 Paulsberg voitti GURLS-kokoonpanon kanssa Spellemannprisenin. Hän vastaa enimmäkseen sanoituksista ja sävellyksistä GURLS-triossa, jonka jäseniä hänen lisäkseen ovat Rohey Taalah ja Ellen Andrea Wang.

Lähteet
-------

1. 1 2 3 4 5 6  Bio Hanna Paulsberg
2. ↑  Hanna Paulsberg Store norske leksikon
3. 1 2 3  Hanna Paulsberg Concept + Magnus Broo: Daughter Of The Sun All About Jazz
4. ↑  Inviterer til sommerkonsert i låven Dagsavisen Moss Dagblad
5. ↑  Palkittu norjalaistrio GURLS valloittaa jazzin ja soulin ystävät Logomossa Flame Jazz


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |